**CONTRACT DE LUCRARI**

**nr. …………… / .…………………. / …………………….. 2021**

***Preambul***

În temeiul Legii nr. 98/2016 privind achizițiile publice, cu modificările şi completările ulterioare și a Hotărârii Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea 98/2016 privind achizițiile publice, cu modificările şi completările ulterioare, si

Comuna Rus, avand adresa: localitatea Rus, Strada Principala Nr. 39, Cod Postal 457290, tel/fax: 0260639394 avand CUI: 4495174, cont IBAN: RO91TREZ56421390201XXXXX deschis la Trezoreria Jibou, reprezentată de d-l COZMA Ioan-Aurelian, în calitate de beneficiar,

**şi**

**…………………………….….**, cu sediul in, str….., nr. .., jud. …., telefon……, fax ……, e-mail ……, număr de înregistrare la ORC…., CIF …., cont …., deschis la Banca………., reprezentată prin  **……..**, în calitate de **executant**, pe de altă parte.

1. ***Definiţii***
* ***contract*** -prezentul contract şi toate anexele sale;
* ***achizitor şi executant*** - părţile contractante, aşa cum sunt acestea numite în prezentul contract;
* ***preţul contractului*** - preţul plătibil executantului de către achizitor, în baza contractului, pentru îndeplinirea integrală şi corespunzătoare a tuturor obligaţiilor sale, asumate prin contract;
* ***amplasamentul lucrării*** *-* locul unde executantul execută lucrarea;
* ***forţa majoră*** - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
* ***zi*** - zi calendaristică; ***an*** - 365 zile.

***2. Interpretare***

**2.1.** În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

**2.2.** Termenul "zi"sau "zile" sau orice referire la zile reprezintă zile calendaristice dacă nu se specifică în mod diferit.

**2.3.** Clauzele și expresiile vor fi interpretate prin raportare la întregul contract.

***3. Obiectul contractului***

**3.1.** Executantul se obligă să execute ....................................................... conform caietului de sarcini și a ofertei prezentate, în perioada convenită și în conformitate cu obligaţiile asumate prin prezentul contract.

***4. Prețul contractului***

**4.1** Preţul convenit pentru îndeplinirea contractului, plătibil executantului de către achizitor este de ....................lei (fara TVA), la care se adaugă TVA conform actelor normative în vigoare la data recepţionării facturii.

**4.2** Achizitorul se obligă să plătească prețul lucrărilor executate așa cum rezultă din prețurile unitare din oferta. Contravaloarea situațiilor de lucrări acceptate la plată se va calcula prin aplicarea prețurilor unitare la cantitățile real executate.

**4.3.** Lucrările vor fi decontate pe baza verificării și certificării de către reprezentanţii achizitorului a situațiilor de lucrări însoțite de documente justificative aferente, avându-se în vedere lucrările real executate.

***5. Durata contractului***

**5.1**. Executantul se obligă să execute şi să finalizeze lucrările în termen de 6 luni, de la data semnării contractului, respectiv a primirii ordinului de începere a execuției.

**5.2**. Prezentul contract intră în vigoare la data semnării de către părţi şi produce efecte până la achitarea integrala a pretului, încheierea procesului-verbal de recepţie al lucrărilor contractate, expirarea duratei de garantie a lucrarilor şi eliberarea garanţiei de bună execuţie.

***6. Aplicabilitate***

**6.1.** Contractul de lucrari intra în vigoare după semnarea acestuia de părțile contractante și consituirea garanției de bună execuție.

***7. Documentele contractului***

7.1. Documentele prezentului Contract sunt:

1. Caietul de sarcini, inclusiv, dacă este cazul, clarificările și/sau măsurile de remediere aduse până la depunerea ofertelor ce privesc aspectele tehnice și financiare
2. Propunerea tehnică, inclusiv, dacă este cazul, clarificările din perioada de evaluare
3. Oferta financiară, inclusiv, dacă este cazul, clarificările din perioada de evaluare

7.2. În cazul oricărei contradicții între documentele prevăzute la pct. 8.1, prevederile acestora vor fi aplicate în ordinea de precedență stabilită conform succesiunii documentelor enumerate mai sus.

7.3. În cazul în care, pe parcursul îndeplinirii Contractului, se constată faptul că anumite elemente ale Propunerii tehnice sunt inferioare sau nu corespund cerințelor prevăzute în Caietul de sarcini, prevalează prevederile Caietului de sarcini.

7.4. Documentele contractului constituie anexe – părţi integrante ale prezentului contract.

***8. Standarde***

**8.1.** Executantul garantează că la data recepţiei, lucrarea executată va avea calităţile declarate de către acesta în contract, va corespunde reglementărilor tehnice în vigoare şi nu va fi afectată de vicii care ar diminua sau ar anula valoarea ori posibilitatea de utilizare, conform condiţiilor normale de folosire sau celor specificate în contract.

***9. Obligaţiile principale ale executantului***

**9.1**. Executantul are obligaţia de a executa şi finaliza lucrările, precum şi de a remedia viciile ascunse, cu atenţia şi promptitudinea cuvenită, în concordanţă cu obligaţiile asumate prin contract.

**9.2**. Executantul este pe deplin responsabil pentru conformitatea, stabilitatea şi siguranța tuturor operaţiunilor executate pe şantier, precum şi pentru procedeele de execuţie utilizate, cu respectarea prevederilor şi a reglementărilor Legii nr. 10/1995 cu modificarile si completarile ulterioare privind calitatea în construcţii, cu modificările ulterioare.

**9.3**. Executantul are obligaţia de a respecta şi executa dispoziţiile achizitorului în orice problemă, menţionată sau nu în contract, referitoare la lucrare. În cazul în care executantul consideră că dispoziţiile achizitorului sunt nejustificate sau inoportune, acesta are dreptul de a ridica obiecţii, în scris, fără ca obiecţiile respective să îl absolve de obligaţia de a executa dispoziţiile primite, cu excepţia cazului în care acestea contravin prevederilor legale.

 **9.4**. Executantul este responsabil de trasarea corectă a lucrărilor faţă de reperele date de achizitor, precum şi de furnizarea tuturor echipamentelor, instrumentelor, dispozitivelor şi resurselor umane necesare îndeplinirii responsabilităţii respective.

 **9.5**. Pe parcursul execuţiei lucrărilor şi remedierii viciilor ascunse, executantul are obligaţia de a lua toate măsurile rezonabil necesare pentru a proteja mediul pe şi în afara şantierului şi pentru a evita orice pagubă sau neajuns provocate persoanelor, proprietăţilor publice sau altora, rezultate din poluare, zgomot sau alţi factori generaţi de metodele sale de lucru.

**9.6**. Executantul este responsabil pentru menţinerea în bună stare a lucrărilor, materialelor, echipamentelor şi instalaţiilor care urmează a fi puse în operă, de la data primirii ordinului de începere a lucrării până la data finalizarii lucrarii sau până la data semnării procesului-verbal de recepţie a lucrării, dupa caz.

 **9.7**. Pe parcursul execuţiei lucrării, executantul are obligaţia:

* de a evita pe cât posibil acumularea de obstacole inutile pe şantier;
* de a depozita sau de a retrage orice utilaje, echipamente, instalaţii, surplus de materiale;
* de a aduna şi de a îndepărta de pe şantier dărâmăturile, molozul sau lucrările provizorii de orice fel, care nu mai sunt necesare.

***10. Obligaţiile achizitorului***

**10.1.** Achizitorul are obligaţia de a pune la dispoziţia executantului amplasamentul lucrării, liber de orice sarcină;

**10.2.** Achizitorul are obligaţia de a examina şi măsura lucrările care devin ascunse în cel mult 5 zile de la notificarea executantului.

**10.3.** Achizitorul are obligația de a verifica lucrările executate și de a confirma situațiile de lucrări în cel mult 15 zile de la înregistrarea dosarului cu documentația completă la achizitor.

***11.* *Sancţiuni pentru neîndeplinirea culpabilă a obligaţiilor***

**11.1.** În cazul în care, din vina sa exclusivă, executantulnu reuşeşte să-şi execute obligaţiile asumate prin contract si in termenul contractual, atunci achizitorul are dreptul de a deduce din preţul contractului, ca penalităţi, o suma echivalenta cu o cota procentuala din pretul contractului, respectiv 0,1% din valoarea obligatiilor asumate contractual si neexecutate la termen, pentru fiecare zi de intarziere, pana la indeplinirea efectiva a obligatiilor.

**11.2.** In cazul in care achizitorul nu onorează facturile în termenul stabilit la clauza 11.1 din contract, atunci acesta are obligaţia de a plăti, ca penalităţi, o suma echivalenta cu o cota procentuala din plata neefectuata, respective 0,1% pentru fiecare zi de intarziere, pana la indeplinirea efectiva a obligatiilor.

**11.3**. Nerespectarea obligaţiilor asumate prin prezentul contract de către executant, în mod culpabil şi repetat, dă dreptul achizitorului de a considera contractul de drept reziliat şi de a pretinde plata de daune-interese, fără a mai fi necesara punerea în întârziere ori vreo alta formalitate prealabila.

**11.4**. Achizitorul îşi rezervă dreptul de a renunţa oricând la contract, printr-o notificare scrisă, adresată executantului, fără nicio compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru executant. În acest caz, exeutantul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

 ***12. Garanţia de bună execuţie a contractului***

**12.1**. Executantul se obligă să constituie garanția de bună execuție a contractului în termen de 5 zile lucrătoare de la data semnării contractului. Garanția de bună execuție este 5% din preţul contractului fără TVA reprezentând ................lei în conformitate cu art. 40 din HG nr.395/2016.

**12.2**. Achizitorul are dreptul de a emite pretenţii asupra garanţiei de bună execuţie, oricând pe parcursul îndeplinirii contractului, în limita prejudiciului creat, în cazul în care executantul nu îşi îndeplineşte din culpa sa obligaţiile asumate prin contract.

**12.3**. Achizitorul se obligă să emită ordinul de începere a contractului numai după ce executantul a făcut dovada constituirii garanţiei de bună execuţie. Neconstituirea garantiei de buna executie conduce la rezilierea contractului.

**12.4**. Restituirea garantiei de buna executie se va face in conformitate cu art 42 din HG nr. 395/2016, alin 4):

 În cazul contractelor de lucrări, autoritatea contractantă are obligaţia de a elibera/restitui garanţia de bună execuţie după cum urmează:

 a) 70% din valoarea garanţiei, în termen de 14 zile de la data încheierii procesului-verbal de recepţie la terminarea lucrărilor, dacă nu a ridicat până la acea dată pretenţii asupra ei, iar riscul pentru vicii ascunse este minim;

 b) restul de 30% din valoarea garanţiei, la expirarea perioadei de garanţie a lucrărilor executate, pe baza procesului-verbal de recepţie finală.

***13.******Începerea şi execuţia lucrărilor***

**13.1. (1)** Executantul are obligaţia de a începe lucrările în timpul cel mai scurt posibil de la primirea ordinului în acest sens din partea achizitorului. Ordinul de începere a execuției se va emite, respectiv procesul-verbal de predare-primire amplasament se va semna, în termen de maxim 10 zile de la semnarea contractului.

**(2)** Executantul trebuie sa notifice achizitorului data începerii efective a lucrarilor.

**13.2**. În cazul în care executantul întârzie începerea lucrărilor, terminarea pregătirilor sau dacă nu îşi îndeplineşte îndatoririle prevăzute în prezentul contract, achizitorul este îndreptățit să-i fixeze executantului un termen până la care activitatea să intre în normal şi să îl avertizeze că, în cazul neconformării, la expirarea termenului stabilit, achizitorul va percepe penalități conform clauzei 12.

**13.3**. Materialele trebuie să fie de calitatea prevăzută în documentaţia de atribuire. Materialele utilizate trebuie să fie aprobate de Achizitor înainte de punerea în operă.

***14. Intârzierea, suspendarea şi sistarea lucrărilor***

**14.1.** În cazul în care:

i) volumul sau natura lucrărilor neprevăzute; sau

ii) condițiile climaterice excepțional de nefavorabile; sau

iii) oricare alt motiv de întarziere care nu se datorează executantului şi nu a survenit prin încalcarea contractului de către acesta; îndreptățesc executantul de a solicita prelungirea termenului de execuție a lucrărilor sau a oricărei părți a acestora, atunci, prin consultare, părțile vor stabili:

iv) orice prelungire a duratei de execuție la care executantul are dreptul;

**14.2.** Fără a prejudicia dreptul executantului conform clauzei 12, acesta are dreptul de a sista lucrările dacă Achizitorul nu plateşte în termenul prevazut în contract, în acest caz va notifica, în scris, acest fapt achizitorului.

***15. Reziliere contract***

**15.1.** Nerespectarea obligaţiilor asumate prin prezentul contract de către una dintre părți, în mod culpabil şi repetat în baza proceselor verbale de constatare, dă dreptul părţii lezate de a notifica cealaltă parte în vederea rezilierii contractului de a pretinde plata de daune-interese.

***16. Finalizarea lucrărilor***

**16.1.** Ansamblul lucrărilor sau, dacă este cazul, oricare parte a lor, prevăzut a fi finalizat într-un termen stabilit prin graficul de execuţie, trebuie finalizat în termenul convenit, termen care se calculează de la data începerii lucrărilor.

***17. Perioada de garanţie acordată lucrărilor***

**17.1.** Perioada de garanţie , conform ofertei, este de …………………... luni .

**17.2**. (1) În perioada de garanţie executantul are obligaţia de a executa toate lucrările de remediere a viciilor şi altor defecte, datorate executiei necorespunzatoare

(2) Executantul are obligaţia de a executa toate activităţile prevăzute la alin. (1), pe cheltuială proprie.

(3) În cazul în care defecţiunile nu s-au produs din vina executantului, lucrările fiind executate de către acesta conform prevederilor contractului, costul remedierilor va fi evaluat şi plătit ca lucrări suplimentare.

**17.3.** În cazul în care executantul nu execută lucrările prevăzute, achizitorul este îndreptăţit să angajeze şi să plătească alte persoane care să le execute. Cheltuielile aferente acestor lucrări vor fi recuperate de către achizitor de la executant sau reţinute din sumele cuvenite acestuia.

***18.******Modalitaţi de plata***

**18.1**. Achizitorul se obligă să plătească preţul către executant în termen de 30 zilecalendaristice de la data primirii facturii. Lucrările vor fi decontate pe baza verificării si certificării de către reprezentanţii achizitorului a situatiilor de lucrări insotite de documente justificative aferente, avându-se în vedere lucrările real realizate**.**

**18.2.** (1) Plata facturilor se va efectua în termenul prevăzut la clauza 19.1. conform reglementarilor în vigoare.

(2) Decontarea lucrărilor executate se va face în baza următoarelor documente:

-ordin scris de începere a lucrărilor emis de achizitor însoțit de lista cantităților de lucrări necesare a fi executate;

-proces verbal de predare amplasament emis de achizitor

- documente care atesta calitatea și cantitatea materialelor.

**18.3.** Achizitorul nu va acorda avans executantului.

**18.4**. Platile se efectueaza in termenul prevazut la clauza 18.1

***19. Ajustarea preţului contractului.***

**19.1.** Pentru lucrările executate, plăţile datorate de achizitor executantului sunt cele declarate în propunerea financiară anexă .

**19.2.** Pretul unitar este ferm în lei pentru toată perioada de execuție.

***20. Asigurări***

**20.1** Achizitorul nu va fi responsabil pentru niciun fel de daune-interese, compensaţii plătibile prin lege, în privinţa sau ca urmare a unui accident sau prejudiciu adus unui muncitor sau altei persoane angajate de executant, cu excepţia unui accident sau prejudiciu rezultând din vina achizitorului, a agenţilor sau a angajaţilor acestuia.

***21. Soluţionarea litigiilor***

**21.1**. Achizitorul şi executantul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**21.2**. Dacă, după 15 de zile de la începerea acestor tratative, achizitorul şi furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România.

***22. Clauze privind Securitatea și Sănătatea în muncă***

În vederea asigurării sănătății și securității lucrătorilor, prevenirea accidentelor de muncă și a îmbolnăvirilor profesionale respectiv pentru stabilirea răspunderilor celor două entități în cazul producerii unor accidente de muncă, dezastre, calamități pe timpul derulării contractului de prestări servicii se stabilesc următoarele obligații și răspunderi:

**22.1.** Obligațiile achizitorului/beneficiarului

(1) Să efectueze instruirea colectivă a personalului prestatorului de servicii în domeniul SSM, conform legislației în vigoare, înaintea începerii activităților aferente Contractului. Această instruire se înscrie în ,,Fișa de instruire colectivă”(vezi anexa 12/HG 1425) un exemplar se păstrează la beneficiar.

(2) Să informeze pe durata prestării Serviciilor, toți lucrătorii care sunt sau pot fi expuși unui pericol grav și iminent despre riscurile implicate de acest pericol, precum și despre măsurile luate ori care trebuie să fie luate pentru protecția lor.

(3) Să ia măsuri și să furnizeze instrucțiuni pentru a da lucrătorilor posibilitatea să oprească lucrul și/sau să părăsească imediat locul de muncă și să se îndrepte spre o zona sigură, în caz de pericol grav și iminent.

(4) Să nu permită lucrătorilor reluarea lucrului în situația în care există un pericol grav și iminent, în afară cazurilor excepționale și pentru motive justificate.

(5) Să delimiteze și să stabilească de comun acord cu reprezentanții prestatorului de servicii locul unde acesta iși desfășoară activitatea pe etape de lucru, drumurile și căile de acces și circulație care pot fi folosite cu excepția celor unde răspunderea pentru asigurarea respectării normelor de securitate și sănătate în muncă, revine integral achizitorului/beneficiarului.

(6) Să stabilească cu reprezentanții prestatorului de servicii, daca este cazul și alte reguli de securitate și sănătate în muncă ce trebuie respectate de personalul prestatorului de servicii pe perioada desfășurării activității.

(7) Să coopereze cu reprezentanții prestatorului de servicii în vederea implementării prevederilor privind securitatea, sănătatea și igiena în munca, luând în considerare natura activităților.

(8) Să iși coordoneze acțiunile în vederea protecției lucrătorilor și prevenirii riscurilor profesionale, luând în considerare natura activităților.

**22.2.** Obligațiile prestatorului

(1) Să efectueze lucrările care necesită prezența în spațiile achizitorului/beneficiarului, respectând legislația de securitate și sănătate în muncă în vigoare.

(2) Să adopte măsuri anterior datei și/sau pe durata prestării Serviciilor, după caz, conforme cerințelor de securitate și sănătate în muncă, prin a căror aplicare să fie realizată protecția sănătății și securității lucrătorilor împotriva riscurilor de accidentare și de îmbolnăvire profesionala a salariaților săi cât și a altor persoane participante la lucrări, inclusiv a celor pe al căror teritoriu activează.

(3) Să ia toate măsurile prevăzute de dispozițiile legale referitoare la securitatea și sănătatea în muncă și să urmărească aplicarea acestora de către angajații din subordine, în așa fel încât să se elimine posibilitatea producerii accidentelor de muncă sau a îmbolnăvirilor profesionale.

(4) Să contacteze Compartimentul SSM al achizitorului pentru efectuarea Instruirii colective a personalului în domeniul SSM, conform legislației în vigoare, înaintea începerii activităților prestate de către prestator acestuia. Această instruire se înscrie în ,,Fișa de instruire colectivă” (vezi anexa 12/HG 1425) un exemplar se păstrează la Compartimentul SSM-PSI al achizitorului/beneficiarului, iar un exemplar la reprezentantul prestatorului de servicii.

(5) Să folosească numai personal calificat și autorizat în cazul lucrărilor ce necesită folosirea unor categorii profesionale speciale. Personalul va fi dotat cu echipament individual de protecție, cu scule și dispozitive omologate prin grija angajatorului propriu.

(6) Să introducă în punctul de lucru, numai echipamente de muncă în perfectă stare de funcționare.

(7) Să-și amenajeze corespunzător locurile de muncă unde își desfășoară activitatea conform cerințelor de securitate și sănătate în muncă în vigoare, lăsând libere căile de acces și de circulație, montând balustrade de protecție unde este necesar acest lucru și panouri avertizoare, care să semnalizeze locurile de muncă cu riscurile de accidentare, respectând normele referitoare la situațiile de urgență și protecția mediului.

(8) În cazul folosirii echipamentelor de muncă proprii, închiriate sau puse la dispoziție de către achizitor, prestatorul de servicii are obligația să-și instruiască personalul propriu pe linie profesională și de securitate și sănătate în muncă, privind funcționarea și exploatarea acestora în condiții de siguranță.

(9) În cazul în care trebuie efectuate lucrări în apropierea rețelelor electrice, de alimentare cu apă, gaze naturale sau agent termic de încălzire, reprezentanții prestatorului trebuie să se asigure împreună cu responsabilul SSM al achizitorului de rețelele utilitare, că exista posibilitatea executării acestor lucrări. Lucrările nu vor putea fi realizate decât în urma primirii acordului achizitorului/beneficiarului sau a instituțiilor abilitate și numai de către personal autorizat si instruit.

(10) Să-și numească un lucrător desemnat pe probleme de securitate a muncii care să asigure colaborarea cu achizitorul/beneficiarul pe toată durata contractului.

(11) Să coopereze cu achizitorul în vederea implementării prevederilor privind securitatea, sănătatea și igiena în muncă, luând în considerare natura activităților.

(12) Să își coordoneze acțiunile în vederea protecției lucrătorilor și prevenirii riscurilor profesionale, luând în considerare natura activităților.

**22.3**. Obligații comune

(1) în cazul apariției unor accidente de muncă sau îmbolnăviri profesionale în timpul prezenței lucrătorilor prestatorului de servicii în spațiile achizitorului/beneficiarului, cercetarea cauzelor și împrejurările în care s-au produs acestea se face în comun de către ambele părți, în conformitate cu prevederile legale.

(2) Comunicarea, înregistrarea, raportarea și evidența accidentelor se vor face conform prevederilor Legii nr. 319/2006 si ale H.G. nr. 1425/2006, cu modificările și completările ulterioare, după cum urmează:

1. comunicarea accidentelor se va face de către operatorul economic/unitatea al cărei angajat este accidentatul;
2. înregistrarea și raportarea accidentelor se va face de către persoana juridică al cărei angajat se face vinovat de producerea accidentului;
3. întocmirea dosarului de cercetare se va face de către persoana juridică al cărui angajat este accidentatul, urmând ca stabilirea împrejurărilor și cauzelor care au dus la producerea acestora, reglementările legale încălcate și răspunderile, precum și măsurile ce se impun a fi luate pentru prevenirea producerii altor cazuri similare se vor stabili de comun acord între părți.

(3) Orice prevedere din prezenta secțiune contrară dispozițiilor legale este invalidată și inaplicabilă, devenind aplicabile prevederile legale corespunzătoare.

***23. Clauză standard privind protecţia datelor personale***

**23.1.** Părţile trebuie să respecte normele si obligaţiile impuse de dispoziţiile în vigoare, privind protecţia datelor cu caracter personal.

**23.2.** Părţile sunt conştiente de faptul că normele europene din Regulamentul 679/2016 se aplică oricărui operator de date sau împuternicit situat în Uniunea Europeană şi oricărei persoane care prelucrează date cu caracter personal ale persoanelor vizate situate în Uniunea Europeană sau care le furnizează servicii. Prin urmare, Părţile confirmă respectarea deplină a următoarelor prevederi, inclusiv dar fără a se limita la:

 - capacitatea de a respecta drepturile persoanelor vizate privind ştergerea, corectarea sau transferul informaţiilor personale,

 - informarea în caz de breşă de date a tuturor destinatarilor relevanţi, într-un interval maxim de 72 ore şi, în cazul Prestatorului nu mai târziu de 24 ore de la momentul în care o astfel de încălcare a securităţii datelor a ajuns în atenţia acestuia,

 - îndeplinirea tuturor îndatoririlor obligatorii privind documentarea conformării cu Regulamentul 679/2016.

**23.3.** Părţile pot utiliza datele personale ale semnatarilor în limita contractului pe care îl au încheiat, acesta fiind baza legală a prelucrării. Orice prelucrare suplimentară sau în alt scop face obiectul unui acord separat de prelucrare a datelor, încheiat între Părţi. De asemenea, perioada de stocare a datelor personale prelucrate prin contract este limitată la perioada corespondentă realizării obiectului principal al contractului.

**23.4.** Datele cu caracter personal schimbate între Părţi nu pot deveni accesibile sau comunicate unor terţe părţi neautorizate sau puse la dispoziţie spre utilizare într-un alt mod. Prin urmare, Părțile vor lua toate măsurile tehnice şi în special organizatorice necesare, în ceea ce priveşte obligaţiile asumate prin această clauză:

 - vor împiedica persoanele neautorizate să obţină acces la sistemele de prelucrarea datelor cu care sunt prelucrate sau utilizate datele cu caracter personal;

 - vor preveni utilizarea fără autorizaţie a sistemelor de prelucrare a datelor;

 - se vor asigura că persoanele care au dreptul să utilizeze un sistem de prelucrare a datelor au acces numai la datele la care au drept de acces şi că datele cu caracter personal nu pot fi citite, copiate, modificate sau eliminate fără autorizaţie în cursul prelucrării sau utilizării şi după stocare;

 - se vor asigura că datele cu caracter personal nu pot fi citite, copiate, modificate sau eliminate fără autorizaţie în timpul transmiterii electronice sau transportului şi că este posibil să verifice şi să stabilească către care organisme se doreşte să se efectueze transferul datelor cu caracter personal prin mijloace de transmitere a datelor;

 - se vor asigura că pot verifica şi stabili dacă şi de către cine au fost introduse, modificate sau eliminate datele cu caracter personal în/din sistemele de prelucrare a datelor;

 - se vor asigura că, în cazul unei acţiuni de prelucrare a datelor cu caracter personal, datele sunt prelucrate strict în conformitate cu prezentul contractul încheiat între Părţi;

 - se vor asigura că datele cu caracter personal sunt protejate de distrugere sau pierdere accidentală;

 - se vor asigura că datele colectate în scopuri diferite pot fi prelucrate separat.

***24. Comunicări***

**24.1.** (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

(3) Termenul de răspuns al părților la corespondența primită cu privire la desfășurarea contractului este de maxim 30 de zile.

**24.2.** Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

***25. Legea aplicabilă contractului***

**25.1.** Contractul va fi interpretat conform legilor din România.

Părţile au înţeles să încheie azi …………………….............. prezentul contract în două exemplare, câte unul pentru fiecare parte.

 Achizitor Executant